**Aarhus Universitet**

**Valgudvalget**

### Valgcirkulære

Cirkulære af 11. september 2024 om udskrivelse af valg ved Aarhus Universitet i efteråret 2024.

Valgcirkulæret er fastsat i henhold til Aarhus Universitets vedtægt v**edtaget af Aarhus Universitets bestyrelse 28. maj 2021 og godkendt af Styrelsen for Institutioner og Uddannelsesstøtte den 22. juni 2021.**

Valgcirkulæret er ligeledes fastsat i henhold til Aarhus Universitets valgregler af 1. juni 2024.

**KAPITEL 1**

**Generelle regler for valgenes afholdelse**

1.1.

Der afholdes valg til bestyrelsen, akademiske råd, ph.d.-udvalg og studienævn.

Af kapitel 4 fremgår det hvilke valggrupper, der har valgret til de enkelte organer.

1.2

Personer, der 1. september 2024 eller på det tidspunkt hvor valget afholdes, falder inden for en af de i kapitel 3 nævnte valggrupper, optages på valglisterne og er dermed stemmeberettigede og valgbare. Personer, der har orlov med en varighed på over 12 måneder 1. september 2024 eller på valgtidspunktet, optages ikke på valglisterne og er dermed ikke stemmeberettigede og valgbare.

1.3

Valgene afholdes som forholdstalsvalg mellem lister, med mulighed for indgåelse af liste- og valgforbund.

Valgene afholdes som elektronisk valg. Alle afstemninger er hemmelige.

1.4

Valgudvalgets meddelelser i henhold til valgcirkulæret offentliggøres med bindende virkning på www.au.dk/valg.

**KAPITEL 2**

**Tidsfrister**

2.1

Der er fastsat følgende frister for opstilling, indsigelser, stemmeafgivelse mv. for valg til de kollegiale organer.

|  |
| --- |
| **Tidsplan for valg i efteråret 2024 på Aarhus Universitet** |
| Mandag 19. august 2024  Frist for fakulteterne til at oplyse om, hvordan organerne skal se ud i forhold til mandattal, repræsentationsområder mv. for de enkelte valggrupper. |
| Tirsdag 20. august – fredag 6. september 2024  Udarbejdelse af valgcirkulære inkl. fakulteternes tjek af udkast til valgcirkulære. |
| Søndag 1. september 2024  Skæringsdato for stemmeret og valgbarhed |
| Onsdag 18. september 2024  Frist for godkendelse af valgcirkulære. |
| Fredag 20. september 2024  Valgcirkulæret offentliggøres på [www.au.dk/valg](http://www.au.dk/valg). |
| Onsdag 2. oktober 2024  Alle stemmeberettigede kan fra denne dato ved at logge ind på e-valg se, om de står korrekt opført med stemmerettigheder. Valgsekretariatet kontaktes, hvis der er fejl i opsætningen. |
| Fredag 4. oktober 2024 kl. 16.00  Frist for indsigelse mod egne stemmerettigheder. |
| Mandag 7. oktober 2024 kl. 9.00  Periode for opstilling af kandidater begynder. |
| Fredag 11. oktober 2024 kl. 12.00  Frist for opstilling af kandidater. |
| Onsdag 23. oktober 2024  Kandidatlister offentliggøres på [www.au.dk/vakg](http://www.au.dk/vakg) med henblik på indsigelse. |
| Mandag den 28. oktober 2024 kl. 12.00  Frist for indgåelse af liste- og valgforbund. |
| Mandag 28. oktober 2024  Kampagneperioden begynder og løber til ugen efter valget. |
| Tirsdag 29. oktober 2024  Liste- og valgforbund offentliggøres. |
| Onsdag 6. november 2024 kl. 12.00  Frist for indsigelse mod opstillede kandidater og indgåede liste- og valgforbund. |
| Torsdag 7. november 2024  Meddelelse om evt. bortfald af valg (fredsvalg). Offentliggøres på [www.au.dk/valg](http://www.au.dk/valg). |
| Torsdag 7. november 2024  Offentliggørelse af endelige kandidatlister samt liste- og valgforbund på [www.au.dk/valg](http://www.au.dk/valg). |
| Mandag 11. november kl. 9.00 – torsdag 14. november 2024 kl. 16.00  Afholdelse af valg. |
| Fredag 15. november 2024  Optælling af valg. |
| Tirsdag 19. november 2024  Frist for offentliggørelse af valgresultat. |
| Tirsdag 26. november 2024 kl. 12.00  Frist for klager over de afholdte valg. |
| Lørdag den 1. februar 2025  Nyvalgte tiltræder. |

**KAPITEL 3**

**Valggrupper**

Vælgerne opdeles i 8 valggrupper:

3.1

Valggruppe I (heltidsansatte videnskabelige medarbejdere) omfatter medarbejdere, der er ansat med et ugentligt timetal på 18½ time eller derover, i stillinger, der er omfattet af ministeriets notat om stillingsstrukturen for videnskabeligt personale, og som ikke i notatet er defineret som deltidsstillinger. Kliniske professorer og kliniske lektorer ligestilles med heltidsansatte videnskabelige med­arbejdere med hovedstilling ved universitetet. Valggruppen omfatter medarbejdere omfattet af stillingsstruktur ved diplomingeniøruddannelsen og eksportingeniøruddannelsen. Medarbejdere på senioraftaler og fleksjobbere er omfattet af valggruppen uanset timetal.

3.2

Valggruppe II (heltidsansatte ph.d.-studerende) omfatter medarbejdere, der er indskrevet på en ph.d.-uddannelse og ansat med et ugentligt timetal på 18½ time eller derover som ph.d.-studerende ved AU. Medarbejdere på senioraftaler og fleksjobbere er omfattet af valggruppen uanset timetal.

3.3

Valggruppe III (deltidsansatte videnskabelige medarbejdere og lærere) omfatter øvrige medarbejdere, der er omfattet af ministeriets notat om stillingsstrukturen for videnskabeligt personale, og hvis ansættelse omfatter mindst 100 løntimer i det semester, hvori valget udskrives, eller 200 løntimer i alt inden for det på­gældende akademiske år. Kliniske lærere i odontologi, herunder afdelingstandlæger, uanset timetal, hører til gruppen af deltidsansatte videnskabelige medarbejdere og lærere. Valggruppen omfatter desuden undervisningsassistenter og AC-undervisere ved Institut for Odontologi og Oral Sundhed uanset timetal. Valggruppen omfatter ikke ansatte i henhold til SUL overenskomsten Medarbejdere på senioraftaler og fleksjobbere er omfattet af valggruppen uanset timetal.

3.4

Valggruppe IV (tekniske og administrative medarbejdere) omfatter alle tekniske og ad­ministrative medarbejdere med en aftalt ugentlig arbejdstid på mindst 18½ time. Medarbejdere på senioraftaler og fleksjobbere er omfattet af valggruppen uanset timetal.

3.5

Valggruppe V (heltidsstuderende) omfatter studerende, der er indskrevet på universite­tet på heltidsuddannelser. Valggruppen omfatter forskningsårsstuderende.

3.6

Valggruppe VI (deltidsstuderende) omfatter studerende, der er indskrevet på universitetet på deltidsuddannelser.

3.7

Valggruppe VII (ikke ansatte ph.d.-studerende uden kandidatindskrivning) omfatter ph.d.-studerende, der er indskrevet på en ph.d.-uddannelse ved AU.

3.8

Valggruppe VIII (ikke ansatte ph.d.-studerende med kandidatindskrivning) omfatter ph.d.-studerende, der er indskrevet på en ph.d.-uddannelse ved AU samt indskrevet på et kandidatstudium.

Rektor, prorektor, universitetsdirektøren, erhvervsdirektør, dekaner, prodekaner og institutledere er ikke valgbare til bestyrelsen eller til de øvrige kollegiale organer.

**KAPITEL 4**

**Organer, valggrupper, mandattal**

4.1

For hvert organ, valggruppe og eventuelt repræsentationsområde vælges det antal mandater, der fremgår af følgende oversigt:

|  |  |  |  |
| --- | --- | --- | --- |
| **Bestyrelsen** |  |  |  |
| Til bestyrelsen vælges 2 studenterrepræsentanter. | | | |
|  |  |  |  |
| **Bestyrelsen** |  |  |  |
| Delvalgsnr. | Mandattal | Valggruppe | Evt. repræsentationsområde |
| 3 | 2 | V, VII, VIII | Bestyrelsen |
|  |  |  |  |
| **Faculty of Arts** | |  |  |
| Ved Faculty of Arts afholdes centrale valg til 1 akademisk råd, 1 ph.d.-udvalg og 4 studienævn. | | | |
|  |  |  |  |
| **Akademisk Råd, Arts** | |  |  |
| Delvalgsnr. | Mandattal | Valggruppe | Evt. repræsentationsområde |
| 9 | 3 | V, VII, VIII | Studerende på ARTS |
|  |  |  |  |
| **Ph.d.-Udvalg, Arts** | |  |  |
| Delvalgsnr. | Mandattal | Valggruppe | Evt. repræsentationsområde |
| 13 | 2 | II, VII, VIII | Institut for Kultur og Samfund |
| 14 | 2 | II, VII, VIII | Danmarks institut for Pædagogik og Uddannelse |
| 15 | 2 | II, VII, VIII | Institut for Kommunikation og Kultur |
|  |  |  |  |
| **Studienævn ved Institut for Kultur og Samfund** | | | |
| Delvalgsnr. | Mandattal | Valggruppe | Evt. repræsentationsområde |
| 22 | 1 | V, VI, VIII | Filosofi og Idéhistorie |
| 23 | 1 | V, VI, VIII | Religionsvidenskab |
| 24 | 1 | V, VI, VIII | Historie og Klassiske studier |
| 25 | 1 | V, VI, VIII | Antropologi og Human Security |
| 26 | 2 | V, VI, VIII | Globale studier |
| 27 | 1 | V, VI, VIII | Arkæologi |
|  |  |  |  |
| **Studienævn ved Danmarks institut for Pædagogik og Uddannelse** | | | |
| Delvalgsnr. | Mandattal | Valggruppe | Evt. repræsentationsområde |
| 34 | 1 | V, VI, VIII | Generel Pædagogik og Pædagogisk Filosofi |
| 35 | 1 | V, VI, VIII | Fagdidaktik |
| 36 | 1 | V, VI, VIII | Pædagogisk Psykologi |
| 37 | 1 | V, VI, VIII | Pædagogisk Antropologi |
| 38 | 1 | V, VI, VIII | Pædagogisk Sociologi |
| 39 | 1 | V, VI, VIII | Uddannelsesvidenskab |
|  |  |  |  |
| **Studienævn ved Institut for Kommunikation og Kultur** | | | |
| Delvalgsnr. | Mandattal | Valggruppe | Evt. repræsentationsområde |
| 49 | 1 | V, VI, VIII | Digital Design og Informationsvidenskab |
| 50 | 1 | V, VI, VIII | Medievidenskab og Journalistik |
| 51 | 1 | V, VI, VIII | Dramaturgi og Musikvidenskab |
| 52 | 1 | V, VI, VIII | Kunsthistorie, Æstetik & Kultur og Museologi |
| 53 | 1 | V, VI, VIII | Litteraturhistorie og Retorik |
| 54 | 1 | V, VI, VIII | Nordiske Studier og Oplevelsesøkonomi |
| 55 | 1 | V, VI, VIII | Lingvistik, Kognitionsvidenskab og Semiotik |
| 56 | 1 | V, VI, VIII | Engelsk |
| 57 | 1 | V, VI, VIII | Tysk og Romanske sprog |
|  |  |  |  |
| **Studienævn for Teologi** | |  |  |
| Delvalgsnr. | Mandattal | Valggruppe | Evt. repræsentationsområde |
| 59 | 3 | V, VI, VIII | Teologi |
|  |  |  |  |
| **Faculty of Natural Sciences** | | |  |
| Ved Faculty of Natural Sciences afholdes centrale valg til 1 akademisk råd, 1 ph.d.-udvalg og 1 studienævn. | | | |
|  |  |  |  |
| **Akademisk Råd, Natural Sciences** | | |  |
| Delvalgsnr. | Mandattal | Valggruppe | Evt. repræsentationsområde |
| 70 | 1 | V, VII, VIII | Biologi, Molekylærbiologi og Molekylær medicin |
|  |  |  | Kandidat: Bioinformatik |
| 71 | 1 | V, VII, VIII | Matematik, Matematik-økonomi, Datalogi, IT Produktudvikling |
|  |  |  | Datavidenskab |
|  |  |  | Kandidat: Statistik, Videnskabsstudier |
| 72 | 1 | V, VII, VIII | Fysik, Nanoscience, Kemi, Medicinalkemi |
|  |  |  | BA: Geoscience |
|  |  |  | Kandidat: Astronomi, Geofysik, Geologi |
|  |  |  |  |
| **Ph.d.-Udvalg, Natural Sciences** | | |  |
| Delvalgsnr. | Mandattal | Valggruppe | Evt. repræsentationsområde |
| 77 | 1 | II, VII, VIII | Institut for Molekylærbiologi og Genetik |
| 78 | 1 | II, VII, VIII | Institut for Biologi |
| 79 | 1 | II, VII, VIII | Institut for Kemi |
| 80 | 1 | II, VII, VIII | Institut for Fysik og Astronomi |
| 81 | 1 | II, VII, VIII | iNANO |
| 82 | 1 | II, VII, VIII | Institut for Datalogi |
| 83 | 1 | II, VII, VIII | Institut for Geoscience |
| 84 | 1 | II, VII, VIII | Institut for Matematik |
|  |  |  |  |
| **Studienævn, Natural Sciences** | | |  |
| Delvalgsnr. | Mandattal | Valggruppe | Evt. repræsentationsområde |
| 86 | 1 | V, VIII | Biologi |
| 87 | 1 | V, VIII | Molekylærbiologi, Molekylær medicin |
|  |  |  | Kandidat: Bioinformatik |
| 88 | 1 | V, VIII | Matematik, Matematik-økonomi, Datavidenskab |
|  |  |  | Kandidat: Statistik, Videnskabsstudier |
| 89 | 1 | V, VIII | Datalogi, IT Produktudvikling |
| 90 | 1 | V, VIII | Fysik |
|  |  |  | BA: Geoscience |
|  |  |  | Kandidat: Astronomi, Geofysik, Geologi |
| 91 | 1 | V, VIII | Kemi, Medicinalkemi, Nanoscience |
|  |  |  |  |
| **Faculty of Technical Sciences** | | |  |
| Ved Faculty of Technical Sciences afholdes centrale valg til 1 akademisk råd, 1 ph.d.-udvalg og 2 studienævn. | | | |
|  |  |  |  |
| **Akademisk Råd, Technical Sciences** | | |  |
| Delvalgsnr. | Mandattal | Valggruppe | Evt. repræsentationsområde |
| 104 | 4 | V, VII, VIII | Studerende på Technical Sciences, inkl. ikke-ansatte ph.d.-studerende |
|  |  |  |  |
| **Ph.d-udvalg, Technical Sciences** | | |  |
| Delvalgsnr. | Mandattal | Valggruppe | Evt. repræsentationsområde |
| 109 | 1 | II, VII, VIII | Institut for Bio-og Kemiteknologi |
|  |  |  | Institut for Mekanik og Produktion |
|  |  |  | Institut for Byggeri og Bygningsdesign |
|  |  |  | Institut for Elektro- og Computerteknologi |
| 110 | 1 | II, VII, VIII | Institut for Miljøvidenskab, Institut for Ecoscience |
| 111 | 1 | II, VII, VIII | Institut for Agroøkologi, Center for Kvantitativ Genetik og Genomforskning |
| 112 | 1 | II, VII, VIII | Institut for Fødevarer, Institut for Husdyr- og Veterinærvidenskab |
|  |  |  |  |
| **Board of studies for Agriculture, Food and Veterinary Science** | | | |
| Delvalgsnr. | Mandattal | Valggruppe | Evt. repræsentationsområde |
| 116 | 1 | V, VIII | Veterinærmedicin |
| 117 | 1 | V, VIII | Dyrevídenskab |
| 118 | 1 | V, VIII | Plante og Fødevarevidenskab |
| 119 | 1 | V, VIII | MEF og Agrobiologi |
|  |  |  |  |
| **Board of studies for Engineering Sciences** | | | |
| Delvalgsnr. | Mandattal | Valggruppe | Evt. repræsentationsområde |
| 124 | 1 | V, VIII | Kandidat: Kemi og bioteknologi |
|  |  |  | BA: Kemiteknologi, Bioteknologi |
|  |  |  | Diplom: Kemiteknologi, Kemi (kemiteknik), Bioteknologi, Kemi og Fødevareteknologi, Fødevareteknologi |
| 125 | 1 | V, VIII | Kandidat: Byggeri |
|  |  |  | BA: Byggeri |
|  |  |  | Diplom: Bygning, Bygningsdesign |
| 126 | 1 | V, VIII | Kandidat: Computerteknologi, Elektroteknologi, Biomedicinsk teknologi/teknik |
|  |  |  | BA: Computerteknologi, Elektroteknologi |
|  |  |  | Diplom: Elektronik (Aarhus/Herning), Softwareteknologi, Elektrisk energiteknologi (Aarhus/Herning), Sundhedsteknologi |
| 127 | 1 | V, VIII | Kandidat: Mekanik |
|  |  |  | BA: Mekanik |
|  |  |  | Diplom: Maskinteknik Aarhus, Maskinteknik Herning |
|  |  |  |  |
| **Faculty of Health** | |  |  |
| Ved Faculty of Health afholdes centrale valg til 1 akademisk råd, 1 ph.d.-udvalg og 6 studienævn. | | | |
|  |  |  |  |
| **Akademisk Råd, Health** | |  |  |
| Delvalgsnr. | Mandattal | Valggruppe | Evt. repræsentationsområde |
| 135 | 1 | VII, VIII | Ikke-ansatte ph.d.-studerende på Health |
| 136 | 2 | V | Medicinuddannelsen (Institut for Biomedicin, Institut for Klinisk Medicin, Institut for Folkesundhed, Institut for Retsmedicin) |
| 137 | 1 | V | Institut for Odontologi og Oral Sundhed |
| 138 | 1 | V | Institut for Folkesundhed |
|  |  |  |  |
| **Ph.d.-Udvalg, Health** | |  |  |
| Delvalgsnr. | Mandattal | Valggruppe | Evt. repræsentationsområde |
| 143 | 6 | II, VII, VIII | Ansatte og ikke-ansatte ph.d.-studerende på Health |
|  |  |  |  |
| **Studienævnet for Medicin** | | |  |
| Delvalgsnr. | Mandattal | Valggruppe | Evt. repræsentationsområde |
| 147 | 6 | V, VIII | Medicinuddannelsen (Institut for Biomedicin, Institut for Klinisk Medicin, Institut for Folkesundhed, Institut for Retsmedicin) |
|  |  |  |  |
| **Studienævnet for Sundhedsvidenskab** | | |  |
| Delvalgsnr. | Mandattal | Valggruppe | Evt. repræsentationsområde |
| 150 | 2 | V, VI, VIII | Den sundhedsfaglige kandidatuddannelse |
| 151 | 2 | V, VI, VIII | Kandidatuddannelse i Sygepleje, Master i Klinisk Sygepleje |
| 152 | 1 | V, VIII | Kandidatuddannelse i Optometri og Synsvidenskab |
|  |  |  |  |
| **Studienævnet for Folkesundhedsvidenskab** | | | |
| Delvalgsnr. | Mandattal | Valggruppe | Evt. repræsentationsområde |
| 155 | 4 | V, VIII | Uddannelse i Folkesundhedsvidenskab |
|  |  |  |  |
| **Studienævnet for Idrætsvidenskab** | | | |
| Delvalgsnr. | Mandattal | Valggruppe | Evt. repræsentationsområde |
| 157 | 4 | V, VIII | Idrætsuddannelsen |
|  |  |  |  |
| **Studienævnet for Odontologi** | | |  |
| Delvalgsnr. | Mandattal | Valggruppe | Evt. repræsentationsområde |
| 160 | 5 | V, VIII | Tandlægeuddannelsen |
|  |  |  |  |
| **Studienævnet for Oral Sundhed** | | |  |
| Delvalgsnr. | Mandattal | Valggruppe | Evt. repræsentationsområde |
| 163 | 3 | V | Tandplejeruddannelsen |
| 164 | 2 | V | Klinisk Tandteknikeruddannelsen |
|  |  |  |  |
| **Aarhus BSS** |  |  |  |
| Ved Aarhus BSS afholdes centrale valg til 1 akademisk råd, 1 ph.d.-udvalg, 7 studienævn, 1 HD-studienævn og 1 MBA-studienævn. | | | |
|  |  |  |  |
| **Akademisk Råd, Aarhus BSS** | | |  |
| Delvalgsnr. | Mandattal | Valggruppe | Evt. repræsentationsområde |
| 173 | 4 | V, VII, VIII | Studerende på Aarhus BSS |
|  |  |  |  |
| **Ph.d.-Udvalg, Aarhus BSS** | |  |  |
| Delvalgsnr. | Mandattal | Valggruppe | Evt. repræsentationsområde |
| 181 | 1 | II, VII, VIII | Management |
| 182 | 1 | II, VII, VIII | Business Development and Technology |
| 183 | 1 | II, VII, VIII | Economics and Business Economics |
| 184 | 1 | II, VII, VIII | Law |
| 185 | 1 | II, VII, VIII | Political Science |
| 186 | 1 | II, VII, VIII | Psychology and Behavioural Sciences |
| 187 | 1 | II, VII, VIII | Social Sciences and Business |
|  |  |  |  |
| **Studienævnet for Erhvervsøkonomi** | | |  |
| Delvalgsnr. | Mandattal | Valggruppe | Evt. repræsentationsområde |
| 192 | 4 | V, VIII | HA, Cand.merc. og Cand.merc.aud. i Aarhus |
| 193 | 1 | V, VIII | HA, Cand.merc i Herning |
| 194 | 1 | V, VIII | Erhvervsøkonomi (med tilvalg) og erhvervsøkonomi (cand. soc) |
|  |  |  |  |
| **Studienævnet for Virksomhedskommunikation og it** | | | |
| Delvalgsnr. | Mandattal | Valggruppe | Evt. repræsentationsområde |
| 197 | 4 | V, VI, VIII | Cand.it./Master it |
|  |  |  |  |
| **Studienævnet for Økonomi** | | |  |
| Delvalgsnr. | Mandattal | Valggruppe | Evt. repræsentationsområde |
| 201 | 3 | V, VIII | Oecon |
| 202 | 1 | V, VIII | Politik og Økonomi |
|  |  |  |  |
| **Juridisk Studienævn** | |  |  |
| Delvalgsnr. | Mandattal | Valggruppe | Evt. repræsentationsområde |
| 205 | 4 | V, VI, VIII | Jura og Master i Skat |
| 206 | 2 | V, VIII | HA-jur og Cand.merc.jur |
|  |  |  |  |
| **Studienævnet for Statskundskab** | | |  |
| Delvalgsnr. | Mandattal | Valggruppe | Evt. repræsentationsområde |
| 208 | 3 | V, VIII | Statskundskab |
| 209 | 1 | V, VIII | Samfundsfag |
|  |  |  |  |
| **Studienævnet for Psykologi** | | |  |
| Delvalgsnr. | Mandattal | Valggruppe | Evt. repræsentationsområde |
| 211 | 4 | V, VI, VIII | Psykologi og Masteruddannelse i Rusmidler |
|  |  |  |  |
| **Studienævnet for Forretningsudvikling og Teknologi** | | | |
| Delvalgsnr. | Mandattal | Valggruppe | Evt. repræsentationsområde |
| 213 | 1 | V, VIII | Diplomingeniør: Forretningsudvikling (Business Development – BDE) |
| 214 | 1 | V, VIII | Diplomingeniør: Global Management and Manufacturing |
| 215 | 1 | V, VIII | Civilingeniør: Teknologibaseret forretningsudvikling |
|  |  |  |  |
| **HD Studienævn** | |  |  |
| Delvalgsnr. | Mandattal | Valggruppe | Evt. repræsentationsområde |
| 220 | 4 | VI | HD (ekskl. enkeltfag) på Aarhus BSS |
|  |  |  |  |
| **MBA-studienævn** | |  |  |
| Delvalgsnr. | Mandattal | Valggruppe | Evt. repræsentationsområde |
| 223 | 4 | VI | MBA-uddannelsen |

**KAPITEL 5**

**Valgperioder**

5.1.

Bestyrelsen: Valggruppe V, VII og VIIII vælges for perioden 1. februar 2025 – 31. januar 2027

Akademiske råd: Valggruppe V, VII og VIII vælges for perioden 1. februar 2025 – 31. januar 2026.

Ph.d.-udvalg: Valggruppe II, VII og VIII vælges for perioden 1. februar 2025 - 31. januar 2026.

Studienævn: Valggruppe V, VI, og VIII vælges for perioden 1. februar 2025 – 31. januar 2026.

.

##### KAPITEL 6

**Valglister**

6.1

Valgudvalget opsætter de stemmeberettigede i e-valgsystemet på grundlag af de pågældendes ansættelsessted eller indskrivning pr. 1. september 2024. Stemmeret og valgbarhed kan kun gøres gældende inden for én valggruppe, til ét blandt flere sideordnede kollegiale organer og inden for dette til ét valgområde. Rektor kan dog tillægge en person stemmeret og valgbarhed til flere sideord­nede organer. Personer med tilknyt­ning til flere områder kan inden den 4. oktober 2024 kl. 16.00 meddele, hvor de ønsker at udøve deres stemmeret og valgbarhed. Gives en sådan med­delelse ikke, afgør rektor, hvor retten skal udøves.

Hver stemmeberettiget anføres med navn, valggruppe og en oversigt over de organer, man kan stemme til. Vælgere i valggruppe V og VIII sættes op til at have valgrettigheder til deres indskrivningsfag. Der kan ikke ske ændring af valgret til tilvalgsfag.

6.2

Stemmeberettigede kan kontrollere deres valgret ved at logge sig ind i e-valgsystemet via www.au.dk/valg.

En stemmeberettiget kan gøre indsigelse mod fejl i sin egen opsætning. Indsigelser skal ske på formular, der findes på www.au.dk/valg. Indsigelser meddeles Valgsekretariatet inden 4. oktober 2024 kl. 16.00. Afsenderen har ansvaret for, at indsigelsen kommer rettidigt frem til Valgsekretariatet.

6.3

Vælgere, der tilhører mere end én valggruppe, bliver sat op efter kriterier fastsat af Valgsekretariatet, se bilag 1. Disse vælgere kan inden den 4. oktober 2024 kl. 16.00 vælge, at deres valgrettigheder skal udøves indenfor en anden valggruppe.

6.4

Efter 4. oktober 2024 kl. 16.00 kan ingen kræve ændringer i opsætningen i e-valgsystemet. Dog vil Valgudvalget, så længe det er praktisk muligt, berigtige egentlige fejl, som man måtte blive opmærksom på.

6.5

Ingen, der ikke ved valghandlingens påbegyndelse er sat op i e-valgsystemet for et givet valgområde, kan kræve at afgive stemme ved valget inden for det pågældende område.

**KAPITEL 7**

**Kandidatopstilling**

7.1

Anmeldelse af kandidatlister sker elektronisk i e-valgsystemet. Kandidatlisterne skal være godkendt af listekoordinator og indsendt til Valgsekretariatet senest 11. oktober 2024 kl. 12.00. Afsenderen har ansvaret for, at listen kommer rettidigt frem til Valgsekretariatet.

7.2

Kandidatlisterne godkendes af Valgudvalget og offentliggøres på www.au.dk/valg. Valgudvalget påtager sig herudover ikke at mangfoldiggøre yderligere information.

7.3

Rækkefølgen blandt de godkendte kandidatlister afgøres ved lodtrækning efter opstillingsfristens udløb og inden offentliggørelse af kandidatlisterne.

Ved sideordnede lister registreres kandidaterne i alfabetisk rækkefølge efter efternavn. Ved prioriterede lister registreres kandidaterne i den rækkefølge de er opført på listen.

7.4

Indsigelser mod de offentliggjorte kandidatlister skal skriftligt indgives til Valgudvalget via Valgsekretariatet på formular, der findes på www.au.dk/valg, senest 6. november 2024 kl. 12.00.

7.5

De godkendte kandidatlister betegnes, hvis der er anmodet herom, med en af Valgudvalget godkendt listebetegnelse. Lister, der ikke har anmeldt listebetegnelse, tildeles en betegnelse af Valgudvalget.

**KAPITEL 8**

**Liste- og valgforbund**

8.1

Der kan indgås:

a) listeforbund mellem enkeltlister

b) valgforbund mellem enkeltlister og listeforbund

c) valgforbund mellem listeforbund

8.2

Listeforbund og valgforbund kan indgås elektronisk i e-valgsystemet. Listeejeren sender i valgsystemet en anmodning om listeforbund og/eller valgforbund til samtlige kandidater. Hvis der ikke modtages indsigelser fra kandidaterne senest den 6. november 2024 kl. 12.00, betragtes liste- eller valgforbundet som indgået.

8.3

Anmeldelse om indgåede liste- og valgforbund skal indsendes til Valgsekretariatet senest 28. oktober 2024 kl. 12.00. Afsenderen har ansvaret for, at anmeldelsen kommer rettidigt frem til Valgsekretariatet.

8.4

Anmeldelser af indgåede liste- og valgforbund godkendes af Valgudvalget og offentliggøres på www.au.dk/valg.

8.5

Indsigelser mod de offentliggjorte liste- og valgforbund skal skriftligt indgives til Valgudvalget via Valgsekretariatet på formular, der findes på www.au.dk/valg senest 6. november 2024 kl. 12.00.

**KAPITEL 9**

**Bortfald af afstemning**

9.1

Er der inden for et valgområde ikke opstillet flere kandidater end der skal væl­ges, afholdes delvalget som fredsvalg, hvorved afstemningen bortfalder. Dette gælder, uanset om kandidaterne er opstillet sideordnet eller på en prioriteret kandidatliste, og uanset om der måtte være flere kandidatlister.

Hvis alle de opstillede kandidater er opstillet på samme liste, afholdes delvalget også som et fredsvalg, hvorved afstemningen bortfalder, medmindre der er side­ordnet opstilling af flere kandidater end det antal, der skal vælges.

9.2

Valgudvalget bekendtgør bortfald af afstemning 7. november 2024 på [www.au.dk/valg](http://www.au.dk/valg).

**KAPITEL 10**

**Afstemningen**

10.1

Valget afholdes som elektronisk valg i perioden 11. november – 14. november 2024.

Det elektroniske valgsted tilgås via www.au.dk/valg. Der kan stemmes fra alle computere med internetopkobling. På www.au.dk/valg findes en vejledning til elektronisk stemmeafgivelse.

Den elektroniske afstemning er åben fra 11. november 2024 kl. 9.00 til 14. november 2024 kl. 16.00.

**KAPITEL 11**

**Stemmeoptælling**

11.1

Rapport over de elektronisk afgivne stemmer udskrives og Valgsekretariatet udarbejder en valgopgørelse.

**KAPITEL 12**

**Offentliggørelse af resultatet**

12.1

Valgudvalget bekendtgør resultatet af afstemninger og eventuelle lodtrækninger på et valgudvalgsmøde den 18. november 2024 samt ved offentliggørelse på www.au.dk/valg. Frist for offentliggørelse er 19. november 2024.

**KAPITEL 13**

**Valgprotokol**

13.1

Når valget er endeligt opgjort, tilfører formanden for Valgudvalget valgprotokollen nøjagtige oplysninger herom, således at det for hvert delvalg angives, hvorledes stemmerne har fordelt sig på de forskellige enkeltpersoner og kandidatlister, i hvilken nummerorden mandaterne tilfaldt disse, hvilket fordelingstal der blev lagt til grund for hver kandidatliste, hvor mange personlige stemmer der blev afgivet på kandidaterne, hvorledes listestemmerne fordeltes på kandidaterne, samt hvilke medlemmer der blev erklæret for valgte.

Valgprotokollen skal, ud over den endelige opgørelse af valget, indeholde oplysninger om antallet af indleverede opstillingslister, navnene på de opstillede og liste- og valgforbund.

**KAPITEL 14**

**Valgklager**

14.1

Klage i anledning af et afholdt valg kan indgives skriftligt til rektor.

Rektor indhenter en indstilling fra Valgudvalget og træffer herefter afgørelse i sagen.

Klagefristen udløber 26. november 2024 kl. 12.00.

Hvis der gives en klager medhold, og denne afgørelse direkte berører andre stemmeberettigede, skal disse underrettes om afgørelsen, og om at de kan klage herover inden 4 hverdage (dog bortset fra lørdage) efter deres modtagelse af meddelelsen.

**KAPITEL 15**

**Valgets afgørelse**

15.1

Hvis klage ikke er indgivet inden for den i kapitel 14 angivne frist, eller indgivne klager er afgjort, betragtes valget som endeligt afgjort.

Der tages forbehold for ændringer i vedtægten for Aarhus Universitet.

På Valgudvalgets vegne

Ole Terkelsen Jens Kristian Birthin

Formand for Valgudvalget Valgsekretariatet

Ved en eventuel uoverensstemmelse mellem den danske og den engelske version af dette dokument, er det den danske version som er retligt gældende.